
nenssè da cost numer dla nostra 
a saran publicà sla cuvertina 
u vv, d’indovinei, d’rebus, d’rompi- 
testa ecc. ecc. còn d’ premi fra ii so- 
Ce ‘ator an modo che fina la cuvertina d’ 
5 © | Gita interessantissima publicassiòon a sarà 
SIT di ertent. A sarà stampà "1 nom dii solu- 
#93 dedor, e la sorte a decidrà a chi ch'a dovrà 
tocheie ’1 premi. 
Per concore ai premi a bsogna mandè 
la spiegassion su cartolina dopia, o unì un 
francobol da un sold a la lettera. 
Come anche a sarà destinà ogni meis 
un premi estrat a sorte fra coui ch'an man- 
dran d’gieuch e ch’a saran publica. 


Tuti a peulo còncore ai premi anche 
anvinand un gieuch soul, coui che anvece 
a J'anvinran tuti oltre a concorre ai prem 


speciai, a concorran ancora a n ‘aotr LR 
e, straordinare. 

LA PONGOLA 


è greto. 


La contéssa Pertusio (1) di Montafia, discendent > 


d'una d’le pi nobili e pi illustri famije dél Piemont 
a conrava ant ii so antenati un Pertus ant le cro- 


ciate e un Montafia a la cort d' Corrado il Mag- 


giore. 

Tanto ch’a bastava inssomma per avei dél sangh 
bleu a traverss le vene, dla. BOesia ant la. testa e 
d’}'aiassin ant ij) pe. 

Con tutt lon, la contéssina a l'era oi gras- 
siousa, rica e.... madura. 

Epura, malgrado ij so trantesing ani, Elodia a 


l'avia la pel frésca, la testa tuta neira (la capi< | 
gliatura ben inteis) "1 nas a galarin e a fasia 
‘pompa d’ na certa Montnosità motobin pi plebea. | 


che ’1 so nom. 


Con cousti e aotri eRiBiti Elodia a l’era rivà % 


d Pertusio. — Pecit pais dél Canavaan. vésin a Busan.. 
, (Nota De il fisco). 

ai set lustri senssa avei da cobiè so Montafia con 
quaich nom equivalent an grandéssa e an nobiltà. 

Lon a la iritava, ai fasija passè d’le nevit bianche, 
ai disturbava la digestion e montè la flina con la 
servitù. 

Ii partì a j'ero nen mancaie, percho a l’è nen 
con ij document dla contessina che j’adorator a 
manco, ma ij pretendent a j'ero nen d’ so gust, o 
meglio, gnun è’ lor a a podia porteie ant l’alcova 
matrimonial coul toch d’- blason ch’a l’era ’1 seugn 
dla soa vita intera e ch'a l’avria poduie slarghè 
un neuv orisont d'’ delissie. 

Un cavajer Galantina dij Ginoi ultim ram stort 
d'una ca illustre per armi e per cornuti a s'era 
fasse avanti con la speranssa d’ conquistè ’1 cheur 
e la cassiétta Elodiana, ma purtropp la contessa di 
Pertusìo a desiderava mach ij ram dritt e d’ le 
vegetassion bastarde a savia nen cosa fene. 

Vergine adunque d’ cheur e d’ servel, l’eroina 
dla mia pcita storia as sentija coul venid dle veie 


fije ch'ai fa piè an ghignon ’l mond e ij so abitant. 


La società moderna per chila a l’avia pi gnune 
atrative, j' omini a j'ero infingard, le done maldi- 
centi, le mode gofe, la leteratura stupida e le bele 
arti rivolussionarie e industriai. 

Sòa unica ocupassion a l'era la latura d’ij liber 


d’ Cavaleria, d’ coni famosi liber ch’a l’avio fait 


girè la bocia in #0 tempore al cavaier della 
Mancia (Don Chisciotte). 


Ii di a scorio an pressa, la veciaia a s'avsinava. 


RITI 


f 


..un Pertus ant le Crociate e un Mon-. 


© tafia ala cort d'Corrado il Maggiore. 

una veciaia gofa e insoportabil, una veciaia arida, 
senssa conssolassion, senssa famiia, senssa ideai. 

Lolì a la spaventava e a comenssava a maledì 
le Crociate e jé stemma gentilissi. 

Oh! se Galantina dij Ginoi a fussa stait un 
pò pi diretto! 

Ma e le tradission dla famia? E le vecie mumie 
d’j'antenati? E la storia? E ’1 sa»gh? 

Coul matrimoni a l’era impossibil. 


. » 


»* 

sn un 
Quand che una dona a l'è ciapà da la demora- 
lisassion; quand che ant él so servel a s'è for- 
masse l’idea che la soa perssona ‘a l’è odiosa e che 
l’inutilità dla s0a esistenssa e l’è un fatto palese 


a l'orbe terracqueo, "1 so servel meridional (per 


servisse d'una frase verghiana) a comenssa a ingi- 
gantì tute le pcite contrarietà, e la mania dla per- 
secussion a l’è nen lontana. 

I fass ecession per le forte fije del popol temprà 
a le averssità dla vita e per le quai le molésse 
d’un esistenssa patrissia a son un’incognita e le 
spine al contrari a guernisso ’l sentè d’ l’esistenssa 
su tut "1 so percorss. ' 

Elodia a l'er ant coust stat d’animo quand che 
la Pòongola a compar ant la nostra storia. 

La nobil zitella a s’era ritrasse a San Culot per 
passà le pi caude giournà d’ coul ann eccessional e 
per concentresse ant "1 so odio contra la società 
moderna. 

La.Val Sopata a l’ha dle atrative così. grande 
che tuti ij cheur a sé slargo dop dòi o tre di d’ 
sogivurn ant l’incantevol so paesage. 

San Culot, peui, a l’ha un assortiment tal d’ 
cative lenghe da conssolèò qualunque petegola per 
quanto vecia e brontolona. 

Elodia i) primi di a seurtia nen, a comunicava 
con gnun autri che con l’armita d’ San Roch del 
qual as fasia un dover d’andè a visitè la richis- 
sima capela doi o tre volte del dì. 

°L vece solìtari a la conssolava coma ch’a podija 
d' le soe pefie cercand dé spalmeie su le soe ferite 
coul balsamo del qual la religion a l'è nen avara. 

La contessina a poch a poch as sentia torna a 
rinasse: l'ossigeno dla valada e le parole d° Padre 
Pentagono (l’armita an question)a deurvijo ant coul 
servel un’ apartament neuv per un’ idea ‘ancora pì 
neuva, 

La speranssa a rinassija e la totoîia a ricomens- y 
sava a esclamè fra chila : | 

_— Chissà?! 

E San Roch tuti. ij di a Dania la capela fiorija 
per cura d'Elodia. 

Oh! potenssa d’ l’ossigeno ! 

Va 

San Culot a Lira un pais d’ tipi: 

Dal paroco al veterinàri tuti a j'ero dle macie 
fisiche e morai. 

Fina "1 diretor dle scole a l’era curios! 

Fra cousti tipi a passava nen inosservà una 
mesa creatura d’ sesant’ani, drapà d’ una redingote 
d'ij temp d’ Carlo Felice anche chila carià d’ ma- 
cette carateristiche, pi ancora che j’abitant déljpais. 
. A lo ciamavo Pongola an grassìa d’l’eminenssa 
nasal prononssiatissima e coloritissima ch'a s'elevava 
maestosament ant él centro dla soa fisonomia bi- 
gara, 

Pongola a vivia d’espedient pi che d'una profes- 
‘sion definija: i 

Serviont Municipal ant le grandi ocasion, segre- 
tarì dla manifatura, meisinour, ambalsamatòr d'osei 
fotografo e quaich volta gavadent, ecco le qualita 
pi o meno egregie d’ coul tipo d’ij tipi, d’ coul le- 
tamaio di scienza, come ch'a lo ciamava con spirit 
sanculotin ’1 comes d’ufissi dél ricevitor del Regist, 
monssù Bighela. 

Gnun a savia da qual teren a fussa sautà fora 
coul bolè pissacan, coula redingote misteriousa e 
olezzante, che da quatordes ani a solcava l pais 
an longitudine e latitudine. 

Quaicadun a lo cherdia na canaia, quaich autr 
un agente dla Publica a certe  bigote un preive 
déspreivà. 


Forsse a l'era un poch d’ tut lon e forsse a l'era di 


anche ’n galantom. 

An prinssipi le lenghe a l’avio travaià ma peui 
vedend cha coul pover bonom ai fasia gnente a 
gnun, a l’avio finì per désmentielo e anssi 8*a po- 
Apo a lo agiutavo, hi 234 

— Pongòla i l'hai un masslè ch’am fa mal, veule 
gavemlo ? 

— Si, ma im deve ’n còpp dris. 

— Aprovato. 

— Pongòla i veui mesa doseiia d’ritratt per me 
can, ma veui ch’im garantisse la rassomiglianssa. 

— .Ch’a staga tranquil. 

— Pongola, l’eve ambalssamamlo Loreto ? 

— Si, ma a l'è un' osel cosi dur, ch'i l’hai do—- 
vuilo dè a mare Lussia per ch'a lo buteissa ant él 
baril dél merluss. 

— Ma am lo ruvinlo nen louli. 

— Tutt autr, ai fa menire ii microbi. 

— Va ben, passè da mia fomna ch’av rangia la 
fatura. 

— Come ch’a veul, ma a j'è gnune presse. 

Ant cousta manera, Pongola a tirava avanti la 
caretta d’l’esistenssa cercand d’desmentiè un passà 
che forsse ai fasia paura e-la popolassioun d’San 
Culot a lo stimava fina un poch. 

Pongola però a l’avija una malinconia: doi di dla 
smana a l’era filosofo! Ant coui di, gnun a podija 
abordelo gnun a sarija risigasse a rivolgije la parola. 

Cosa ch’a significava coula mania ? 

L'Armita d'San Roch a l'era ’1 sol ch'a l’avrija 
podù dì qualcosa an proposit, ma Padre Pentagono 
a l’avija j'orije larghe e la lenga curta!.. 

Pongola a verssava an sen a coul sant om tute 
le s6e pene e la conssolassion dél solitari a lo ria- 
nimava. 

J'autri sing di dla smana 'l mìsterious perssonage 
a j ocupava ant él so travai proteiforme e ant la 
colorassion natural dla sòa sporgenssa nasal.- 

Colorassion dovua an special modo al fil-fer del 
Iteidi, l’obergista del Pont sopata. 

E ‘1 calendari a seguitava a marchè un di apress 
a l’autr senssa che le cose d cambieisso a San Culot. 

Gnanca dop l’inaugurassion del Tramway che è 
quanto dire. po) wu 

PA 

Padre Pentagono a piantava la carbonà ant el 
pcit ort dla capela cantand sòt vòs quaicosa ch'a 
smiava nè un salmo nè una /aude dla Madona, 
mentre un colpett sech, quasi nervous a ‘s'è fasse 
sente a la pcita porta vérda dla muraietta. 

L'’Armita a l’ha fait un pcit soris: a l’era senssa 
dubi Pongola perchè a l’era d'vénner, cioè di d’ 
marcà. 

— Avanti avanti, a l’ha crià Pentagono, e peui, 
senssa gnanca voltesse a s'è butasse, a parlè, sem- 
pre an sapand. 

— Eben, sòr cont, come ch'a vanne j'afè ? 

(Gnune risposte). = 

e Anlora ’l sant om a S'è voltasse machinalment. 
_— Potenssa d’un tross d’coi! A ]'è chila sòra 


c, 


contessa ? 
— Si, padre, i sour mi ch'i son vwnuva a coust 
oura e ant coust di proibi, perchè i l'hai quaicosa 
d’neuv da conteie. — Ma a cosa ch’a smia, chiel a 
spetava d’gent. 

— Si, o mei, i cherdija ch'a fussa un’ autr pe- 
catour. 

— Ma se mé sbaglio nen, chiel a l’ha pronunssià 
°l nom d’cont? 

— ..0. AM BMIja. 

— E chi a l'è coul gerzilom ch'a ven a trouvè 
soa reverenssa ? 

— A chila i peuss dijlo, senssa paura ch'am tra- 
dissa, la visita ch'i spetava a l'è fonia d’un pover 
diao, d'un certo Porgola. 

— Oh! drolo, drolo, a l’è d’chiel ch'i vnisija a 
parleje, anssi, a ciameie n'informassion. — Ch'as 
figura che jer .a l’è mortme Lapabrod, "1 terrier 
ch'i adorava come mi istessa e che coul sgnour a 
s'è offrisse d’ambalsamelo. Mi i difidava dle abilità 
impaiatriss del disgrassià e per lon i son vnuje a 
ciamè un cònssei. 

—Ch’'ass fida pura d’coul om, a conoss tanto 
l’'imbalssamassion come "] cavaier Comba bon’anima. 
: — Ma come, coul om a l'è un cont? 

— Anche stavolta ii ciamo la segretéssa; sis- 
senoura, coul infelice a l'è Turbiglio di Capoduro, 
discendent da na diramassioun obliqua dla casa 
Brandeburgo di Cracovia e vidò dla contessa Sca- 
loppi di Pantrito e della Busalla. 

Ant coul mentre la pcita porta vérda a tramo- 
lava sota le tamboruade nervose d’ l'imbalssamator- 
fotografo. 

E l’om misterious a fasija la soa comparssa. 


Ii doui discendent dle crociate as sòn guardasse. 

As conossio nen, ma una specie d'’corent a s'è 
stabilisse fra d’lour: un a l’ha subit conossù ant 
l’autr ’1 gentilom. 

Padre Pentagono antant a sapava la carbonà. 

* 
* * 

Singh meis apress con gran scandòl d’j’abitant 
d’San Culott, '1 solitari d’ Roch a sposava Elodia 
con la vecia Redingote.. 

Pongola, sgurà e lavà per l’ocasiòn a. piava ant 
él mond él post che da vint ani a l’avija abandonà ‘ 
e con n’aplomb fenomenal a trovava la grassia d’ 
j'autri temp e '1 chic dla soa gioventù. 

Elodia a l'era gongolante. A l’è vera che Pon- 
gola a podija esse so pare, ma an compenss ’I s0 


orgoglio a l’era sodisfait e ii Pertusio di Montafia 
a s'immortalavo. 


Pu ” 

TI, vei meisinour d’San Culot a l’era trasfourmà, 
moralment e finanssiariament; a l’era ritornà l’e- 
legante Turbiglio di Capoduro, ma fisicament a 
l'era un’autr paira d’manie. 

Le distillassion del Reidi a l’avijo Bsetcità la 
soa assiòn rivolussionaria sul promontorio nasal ant 
la pi perniciousa dle manere e coul segno partico- 
lare a continuava a tourmenté le neuit dla nobil 
Pertusio. 

Un nobil con coul contrassegn a l’era un’eror d’ 
gramatica © l’ex-imbalsamatòr malgrado la trasfor- 
massion dél peil e dla piuma a continuava a tradì 

"1 periodo plebeo d’San Culot e a ecitè ij nerv dla 
contessa. 

Bsognava assolutament buteie un rimedi. 

"L dotor Calomelan a l’è stait interpelà an pro- 
posit. 

L’om dla scienssa a l’ha tirà fora ’1 microscopio, 
a l’ha analisà la part malavia e dop una diagnosi 
eruditissima a l’ha concludù ant él dichiarè ’l ross, 
una conseguenssa d’l'amor coniugal d'certi microbi 
sottocutanei. Bsognava tratè l’accident con una fe- 
lice combinassion del protossido di ferro icon la 
concaustina stibiata e fe dle frissioun a umid e 


a sec. 
La cura a l'è staita faita scrupolosament. 
Ma ecco che d’an man an man che "1 ross a spa- 
rija, una bela tinta violetta a cheurvia la pongola 


d’sìòr cont. 
La contessa a l'era fora d'ii caussett e a perdija 


"1 so latin. 

Ma come! la scienssa a na podija gnente ? 

— E s'i proveisso a cambiè dotòr ? 

— Mi, a l’ha rispost ’l nobil rifait, i conosso ’?l 
medich Staphisagria membro dla facoltà d’ medi- 


CÌNA.,.»» 
— Eben, rivolgiòomsse a chiel. 
—— Doman i vad a trovelo ! 
La cura del neuv sanitari, a consistija ant le si- 
ringassioun d’canelina ossigenata con dle fregas- 


| sioun vespertine d'Baloidite-grassa e paliyni medi 


cal a 35 gradi. 

. *L risultato a s'è nen fasse spetè: ‘la Ratio 
ranssa faccial del nobil Turbiglio a l'ha pià un’in- 
tonossioun bleua scura da fe scomparì ii prussiati pi 
intense. 

‘ Gnanca stavolta la nobil Elodia a Mica nen con- 
tenta. — ’L bleu a l’era mach scorù ant lè velie 
fina alora, ant la nobil soa casa, e gnun crociato 
a s'era presentasse an Palestina con el nas asurà 
‘ant coula manera. 

Un terss dòtòr con una cura idroterapica special 
e d’le MELIDEASRIO] solforico-caustiche a l'ha faie 
vnì giauna come "n povron dél Monfrà la parte in- 
teressata con neuva rabia d'la Patrissia d’Pertusio 
ch'a comenssava nen mach a disperè d’la scienssa, 
ma a maledì ’l1 destin ch’a l’avjia confessionaie una 
luiia d’ mel così bisara. 

* 
* * 

Le diversse operassion chimiche antant, a l’avijo 
5generà una vegetassion esotica, su l’arte curato € 
© a furia d’aplicassion d’ rimedi, la Pongola d'l’ex- 
| ‘inservient d’ San Culot as guernija quotidianament 
d' quaich bròssétte variopinte e multiformi. 
a ’n meis e mes, a smiava un pom granìà. 

La nobil Casa Turbiglio a l'era an lutto profond. 

Sor cont a seurtija pi nen; Elodia a l'avrija dait 
_ tute neuv le bale d'la s0a coroîla per procurè a s0 
«omo una fisionomia presentabil e la servitù a mor- 
| morava malissiousament su la separassiòn dé stanssia 

d’'ij dòi spòs e. su le seurtije noturne dél desolato 
marito. 


An cap 


de . “ 

La religion soula a poudija conssoleie e perciò 
una gita a l’eremitage d’San Roch a l’è staita decisa. 

D’ matin bonora, senssa ròmor, senssa preparativ, 
e an semplice vagon d’ seconda classe. come doui 
borgheis jé spos disilus a son partì a la volta d'la 
Val Sopata per ciamè al vece solitari un rimedi 
estremo a la perniciousa chérssenssa che jé sciens- 
siati d’la sità a l’avijo travaià a la gucia ant coul 
modo barbaro e original. i 

Povre creature! 

+* 

Padre Pentagono -a l'era tut intent. a gaveie ‘1 
verm ai pois del peit ort d’ San Roch con na spila 
mecanica d’ sòa invenssioun special quand la porta, 
vérda d'la cinta a l'ha schersinà. MATE 

Ij coniugi Turbiglio a son comparss davanti a la 
santa e spolpatissima figura del romito d’San Culot. 

Senssa di na parola, senssa gnanca ancalesse & 
banfè le povre creauture a son anginoiasse. 

San Pentagono (oramai i podòma ciamelo con 
coust titol e anche coul d'Vergine e Martire) a l’ha 


disteis la sòa scarna man su le teste d’ii pecatòr, 
l’ha stranulà j'eui an tuti ii senss, a S'è gratasse 
la pònta dél nas e peui con la sòa vos solenne a 
l'ha esclamà:: 

— Che '1 Dio dé1 perdon a sìia con voiautri! che 
la barca d'la vostra esistenssa a voga sempre ant 
boîie acque! che ’l timon a fonssiona sempre oti= 
ment | Deo-gratias. | O 

E peui con tòn famigliar: | 

—. Cosa ch'i veule mie care masnà dal pover 
abitatòor d’ San Roch ? Ant cosa ch'a peul servive 
la mia Capela? 

Ij nobii pecatòr a sòn signasse e peni drissandsse 
su le gambe tramolante a l'han aussà la testa. 

Padre Pentagono a l’ha perdù un poch d’la sòa 
| riverenssa an dasend né s-ccionf d’ rije al cospett 
d’la facia del so antich visitatour dél Venner e Saba. 

— Cos’elo arivaie ant’ él santuari d’la vostra 
famija ? chi elo'’1 cativ genio ch’a l'ha sòfià su la 
| vostra esistenssa ? 

Per tuta risposta ’1 Cont Turbiglio a s'è avési- 
nasse d’una branca d’ pì: 

— Oh! Santa Elisabeta, che frutt oriental ch’im 
presente! 

— A l'è la facoltà d’medicina d'Turin.. 

— TI l’eve avù tort d’nen ricoure a Tan mia bo- 
tanica; '1 poter d’le erbe d’San Roch a l’è conossù 
| fiîia ant la nobile Sciosse e la bontà d’la mia Va- 
leriaiia a l'è arivà fiîia al trono d'Re Gioan d’Abis- 
sinia dal qual i son stait decorà con l’ordin dél 
. Pentel-Kuul. 

— Adess, a l’ha continuà Padre Pini La 
fare a l'è un poch trop avanssà e s'i l'avolsga nen 
una gran fiducia ant la mia bona IProvidenssa quasi 
quasi i rinonssierija a la cura; ma a sarà mai dita 


che la Valeriana d’San Roch a perda la sda virtù: 


© me cari fieui, fin da doman i I seipivuna le. 
| freghe | 


pr "\° 

La contéssa a gongolava dal piasì ; le parole dél 
sant a j'intravo ant l’anima come ’n cicolatin d'’ 
Baratti e Milan, as sentija a rinasse a la spe- 
ranssa, a trovava la poesia d’ij so bei di e a be- 
nedija ’1 Padre Eterno ant'él so cheur, 

°’L Cont da part sòa as sentija nen un nerv 
tranquil, ’1 balsamo d’la speranssa a discendija ant 
le orecchiette dél so cheur come autre volte ’1 /2/-fer 
dél Reidi ant la sòa garsamela: adess a disperava 
pi neù e a spetava le sante, freghe con l'animo tre- 
pitant d’ piasì e d’ celeste conssolassion, 


* 
de ak, 


Ij dòi perssonagi a son stait alogià eremiticament 
l'un ant’él granè e l’autr ant la crota; Padre Pen- 
tagono a l’è andait a deurme ant la nicia d’Santa 
Polonia. 

Tutt lon perché la popolassion d’ San Culot a 
pieissa nen d’le atitudini derisorie a riguard d’'ij 


nobii spòs. 


| Preghiere, rosari, freghe, benedission, basament 
d’ cròs e d’ reliquie, flagelassiòon e onssiòn sacre, 


a son staite le ocupassion d’coui quindes di che la 


nobi! casa a l’ha passà al romitage. 


.Finalment le pratiche a son finije, ma ’1 risultato 
a l’è stait parssial, perchè se la tinta giauna a l’è 


‘sparija d’an s’'la epidermide nasal d’l’antich Por- 


gola, le vegetassion a j'ero restà e anssi a accen- 
navo a piè na conssistenssa tutt a fait neuva. 
Ma ’l Sant a l’ha dichiaraie an congedandije che 


f \ 

'] risultato, na! a sarija manifestasse, fra neuv 0 
des meis al pi tard. 

J'ospiti a son partì lassand ant la cassiétta d’la 
cesa un’abondante elemosina per l’arangiament d’la 
còa dél can d’ San Roch ch'a comenssava a sparì 
sòta l’assion corrosiva d’le sante camole, e ’1 treno 
d'la seira a l’ha alontanaie da la Val Sopata con 
l’istessa segretéssa ch'a l’avija trasportaie 


* 
*» > 
La Pongola a continuava a presentè a l’occhio 


dell’attento osservatore le antiche grotole e ’1 Cont 
Capoduro a regretava la vità d’San Culot e le am- 


balsamassion d'una volta. 


La vita odierna per chiel a l’era diventà un peis 
e ’l1 nas d’co.. 
Curv sota ij sagrin, malinconich e penssierous a 


passava le sòe giornà ant ij dintorn dél camposanto | 


d’ San Pe’ d’ij coi penssand al passà e filosofand 
su la decadenssa d’la scienssa e d’le erbe medicai 
d’ij romitori. 


I neuv meis a jJ'ero quasi passà, quand una bela 


seira ritornand da la sòa spassgiada l’ex-misterious 
fotografo d' San Cuiot, a l’ha tròvà tuta la ser- 
vitù an rivolussion. 

— Cosa ch'a l’ha podù fè nasse un tal disordin, 
a l’ha crià ! 

— I savoma nen ch'i DA l'abia podulo fè nasse 
ma l’erede a Jjè e "1 palas a l'è an fanta Viva 

ij Capoduro | | 


VAIO "j 

Pongola a coula rivelassion a l’ha capì ’1 soris 
d’ Padre Pentagono, a s'è sentisse tutt a rimescolè 
da la contentessa e a l’ha esclamà: 

— La Valeriana d’ San Roch a l’è nen senssa 
virtù. 

Ma apena intrà ant la stanssia d’la contéssa a 
l’è sentisse a vnì mal. 

Cogià ant’él let con la soa Elodia a stasija un bam- 
bin d’ poche dre, bel come n’amour, ma con na por- 
gola rossa come coula ch'a l’avija chiel a S. Culot. 

Decisament la cosa a l’era intrà ant'él sangh d'’ij 
Turbiglio e ’1 /il-fer dél Reidi a l'avija un’assiòn 
continuativa. 


G. Casalegno CE) 

Figureve una conssa d' coule rousse rousse, bou- 
teie ’n paira d’cavei anssima già squasi gris; feie 
sui d’acant doui eui citi e viv coume coui del fòin; 
ausseie anmes a cousta còbia d’lumi un nas a pa- 
tata taiandie souta una bouca larga quatr dii, mesa 
quatà da d’barbison imponent, e dopo i l’avreve com- 
pleta, giusta, istessa la faccia senssa Zuce e senssa 
espressioun del Cavaier Strabirba Anacleto. 

Ciapè ’n boutal d’quatr o sing brinde, cioè pi 


«gros che larg, rivestilo d’un gilèt biane pien d’cion- 


doì e d’cadene, d’na giaca scura con el tradissional 
foularin ch’a spunta da la sacocia, tacheie da sòta 
a s'boutal doe gambette con un paira d’braie cìaire 


e ’ncoleje ’nssima a sto boutal la testa d’coussa, 


che l’ài dive prima, che dopo almeno i l’ avreve 
complet, riussì come ’n fotografia, ’1 ritrat del sun- 


nominato protagonista d’sa storia. 


_ 'L Cavaier Strabirba Anacleto a l’avrà circa sin» 
quantani, ma a veul fe ’l1 giovnot d'vint, 


MT 


22... 


A l’è sempre ’ncerovatà, mpomadà e profumà ch'a 


smia un pruchè. 

Grossi anei con diamant ant’ii dii, gnente da fe 
tut él di, sold ant'él portafeni e un ottima dispo- 
sissioun per le... sgnoure, ecco lon ch'a peul dene 
l so ritratt moral, cioè un ambissious, plandroun, 
sgnour e gof, qualità che per un om come ’1 nostr 
a peulo anche smiè d'’virtù. 

Anacleto a l'è marià con na bela donina d’tran- 
tedouì ane, na vera buvata tanto a l’è simpatica e 
grassiousa. 

Ma sor Strabirba a n° ha pa basta d’ coula. bela 
grassia di Dio e a màchina continuament dé sca- 
pade da giovnot e d'amor: da masnà. 
| Strabirba a l’è ’1 Dio e lé sciav d’tutte le cocott 
d’Turin, na nullità, ch'a dventa necessaria per còle 
done, un foutrighet Brut e vei, ch’a resta simpatich 
e giovo grassie ii so sold.e le soe famose qualità... 
vers le sgnoure. i I 

E chiel a spend e a spand ant èl mare magnum 
dla lussuria, coume che un om caritatevol as cam- 
prija ant’) opere d’beneficenssa e as na vanta come 
1 protetour d'tante... vittime, dondoland soa panssa, 
ch'a smia ’n botal, e la soua testa, ch'a smia na 
CuUssa. | 


La fortuna él pi dlefvolte a l’è motouben poe 
giusta, coume ch’al-l’è Nosgnour ant él distribuì le 


sue grassie. x 
°L Cavaier Strabirba Anacleto a l’ha. dunque ’1 


maleur d'avei na bela e brava foumna e d’possede | 
’ Paul ae 


LI 

un tersentmila lire d’ PaDAeal più na cà an Via 
Garibaldi. 
Per d’autri tute ste cose a sario na fortuna, ma 


nen per chiel. 
Cousì almeno filosoficament parland. 


* 
* > 
Anacleto a s'è fitasse an Via Ventì Settembre, 
abastanssa lontan da cà, un bel aloget al second 
pian, amobiglià con un gust veramente principesco. 
Coul a l'è ’1 regno dle scapade d’sor Cavaier, 
regno ch’a ven a costeie quaranta lire d’fit al meis. 
Del rest d’lon ai na fa gnente: che diau ai cresce 
la pigione ai so inquilin e un guadagn ai com- 
penssa na perdita. 
Monssù Strabirbi a fa parei e as sagrira mai, 
tolto d’na cosa: che sua foumna, madama Rita, a 
vena a conosse le s0e fresche e ch'a peussa deu- 


‘ scheurvie ’l1 so tempio. 


Couma fe a presservesse da coula disgrassia ?... 

Oh a l’à penssaie diverssì dì e parecchie neuit 
e un bel moment a Và risolvune il difficile pro- 
blema con sto mezzo. 

Cercand ant la roba veia e frusta a l'à treuvà 
‘nt'un cassioun d’quand ch'a l’era ’ncoura student, 
una placa d’l’oton per us, d'un so compagn, passo fi 


anloura avocat da pochi di. 


Coula placa a l’avija almeno vint'api e chiel as. 
ricordava gnanca pi per qual felice combinazione 


a fussa restane possessìr. 

”"L proprietari dla placa, coul so compagn avocat, 
a l’avija già perdulo d’vista da vaire anì e a douvia 
fina esse andait via da Turin. 

Chiel l’à penssà dunque da aprofitesse d’coula 
placa per cheurvi le soe scapade, e un bel di a l’à 
fait piantè s'l’us d'l’aloget-tempio coul toch d’loton, 
ch'a portava scritt an coust carater e ’n cousta 
forma, sto nom: 


E souta coul nom a là continuà le soe relassion 
amichevoli nel quartierino d’ via 20 settembre 
finche un bel dì o mei una bruta giornà a V'é ca 
pitaie na dolorousa circostanssa, ch’a l’à obbligalo 
a ricordesse d’ soa foumna un po’ pi sovens d' lon 
ch’a l’era solit. 

Ed ecco il fatto. 


MW ho 
* * 

L'avocat Loranzi a l’era _gnanca na frisa andait 
via da Turin, ma a s'era ’nvece stabilissie pi che 
mai, ’n causa del so matrimoni con tota Irma Ma- 
flarino. 


I doni spous, al temp d’ nostra storia spous da 
dodes ani, a s'aduravo toume done masnà, e madama | 


ci 

Irma a l'avija peui ancoura 'l difett d'esse gelousa 
d’ so omo, coume na mare d'un s0 cit. 

A l'è per lon che un di ch’a ’ncontra na soa 
antica conoscenssa, cli’ai dis...... 

Ma andouma pi adasse e comenssouma con precisò 
°l temp e l’oura del fatto. 

A l’era d’ matin bonoura, ai sing d’ mag e ’l 
cavaier Strabirba a l’avija ’ncontrà per laîstrà 
tota Luisa una dona pitost sfacià e..... alegra. 

— Oh couma stala ?... a l’avia dije chiel... 

— Mi ben.... L’avija mai pi vistlo.... 

— E si l’ài tanto da fè.... 

— 0h si ch'a l’à da fe chiel. A l’è ch'ai na fa 
gnente d’ mi e ch'am ricorda mai. 


— Cosa dislo tota; anssì.. 
— Anssi l’ài sentù di, ch'a l’avija un bel aloget 


an via 20 settembre ... 


— Già... 
— E a mi am piasrija tant vedlo. 
— Oh per lon l’è prest acontentà..... Qualunque 


minuta ch’a veuja.... 
—î Anche/ades? 
— “Anche ades, ma però... 


— Fcco ch'a j'è già un ELDILA 
‘— Ch'a speta.... ma però s’a 00 veddlo a bso- 


gna ch'a vada da chila soula, mi ii darai le ciav.. 


— Da mi soula, no! Am veul un ciceron.. 


| — Mii rivrai quaich minute dopo:.. 


— A feme da ciceron?... 
— Sicura, 


CI 


sù. i} 

— Anloura a và benissim, i aceto.... 

— Ben: si a j'è le ciav.... A monta a le scond 
pian, numer set. 

— Va benissim..... 

— Arveddla.... 

— Cersa.... prest.. . 

E .i doui son separasse, 


* 
* * 


D’ l’istessa matin a neuv oure, ai sing magg, 
madama Irma a incontra ’n piassa Castel na soa 
Veia conoscenssa. 

La veia conoscenssa a l'era un militar an ritir, 
un om pien dé scrupoi e d’ rigour; 

—Oh madama l'avija giusta ’l piasì d’ trouvela ! 

— Mi?... 

— Chila precisament.... Ma couma ela va che 
so omo as bouta an publich parei ?.... Che diau! “a 


l’è né scandol.... sa ’s veul fesse d’ coule robe as 
fan an privà e ciuto ciuto.... Mi lo sai prou che. 


douvrija nen ficheme, ma i 1'AVOrLO MPS so bin...,.. 
A l'è na vergogna, 

Madamin Loranzi a l’à SunddRiO stupia e ‘pevi a 
l'è ciamaie cosa ch'a j'era. ‘ IR 

— A j'6, a l’à risponduie ’1 vei militar con la 
vous tremolanta da la colera, a j'è che so mari pèr 


fe dé scapade e dé strappade. ala fedeltà coniugale, 


as fita un alogg ant’ l’istessa cà ch'i stag mi, senssa 
pensseie forsse... 
— Via Venti SATO numer set ?... 


è SUD (Pag. 25) 

— Precisament e a tute oure dél dì a fa montè 
su d’ fiie... 

— Ma a che pian... 

— A lé scond... E oltre d' lon a l’4 la sfaciat- 
gine d’ boutè la placa s’l’us... 

— La placa ?... 

— Sissgnoura..i 

— Che placa... 

— La placa Avv. G. Loranzi... 

— Ah che sassìn| 


E madama Irma a part coume ’n fulmin lassand 
°l vei militar reidi coume ’n paluch. 


° 
* * 


Tota Luisa pena intrà ’nt' l’apartament del Ca- 
vaier a l'è despoiasse senssa gena, stasand mach pi 
"n coutin e peui a l'a passò "n rivista tuti ii di-- 
Verssi ogett d’ coul barivel. 

A l'era a metà d’la sòa rivista quand ch’a sent na 
ciochinà tremenda. | 

— A lè chiel, a penssa, e a cour”a drenve. 

Altro che ‘chiel ! ‘ A l’era na sgnoura, ch'as  pre- 
cipita vers chila, furibonda e deliranta, crijandie :. 

— Salo lon ch'a l’è, bela tota, na poca d’ bon, 
na dona d' gnun costum, na... na 
jomo d’j'autri a Deogna' liueale stà, per sua noma. 

— Ch'am pérmetta... 

— Gnanca na frisa, a continuava madamin. Lo- 
ranzi (a l'era chila) gnanca na frisa... A 

— Ma a l'è stait chiel... I 


. infame, ‘perchè 

— Che chiel!... Lo cherdo nen... 

— L'’à treuvame mes’oura fa e a l'à pregame... 

— Oh?’ vigliach tradì parei na povra foumna!.. 

E madama Irma a l’è lassasse caschè couma na 
fola s'na cadrega. Antant as dreuv l’us e a j'intra 
sor Cavaler Anacleto Stabirba... 

La fouma d’Loranzi a coula vista a s'aussa ’n 
pe e a crija: 

— Un complice! 

°L cavaier as ferma sburdì. 

A l’avia mach mandane una e na trovava due?! 

Antant madama Irma a lo ciapa per un bras e 
a lo tira vers chila crijandie : 

— Ah l'è chiel ch’ai mostra a me omo... 

— So omo?... a ripet Anacleto, e a ven bleu. 

— L'è chiel la pera dé scandol... 

— Scandol!... a replica Anacleto, e a ven rouss. 

— E a n’alo gnufie vergogne e ai pensslo nen 
a la povra foumna... 

— Foumna!?... a tenta d’di Anacleto, e a ven verd. 


— Ma i lo rangraì mi... 
E madama Irma as na seurt furibonda, coume na 


lionessa, ferija ’nt'é1 so amour propri. 

\ y ua Paghi 

—.Strabirba confus, coros, bleu, rouss, verd, as 
-— lassa, a sua volta, caschè s'na cadrega, ma tota 
| Luisa a s'iò avsinassie, a lo fa aussè, a lo mefia 
vers la fnestra, a la luce, e peui ai dis: 
__— E mi? 
| — Al chila.... 

— Cosa pensslo d’ fè?., 

— Ma.... 

— I speto.... 

— Ch’a speta.... 

— E chiel.... a venlo?.... 

— No vado... 

— E perchè... 

— Perchè a l'è trop dura...! sta disgrassia..,. 

>* 
* * 

‘Antant l’avocat  Loranzi dop na scena violenta 
con soa foumna, con la qual a l'è andaie d’.tut 
per discolpesse, a cor an via Venti Settembre per 
verifichè 1 fatto e a riva prope ant’ el moment 
che ‘1 Cavaier a seurtia. 

A lo ferma. 

— Ch'a scusa.... 

— Cerea... i 

— Miison l’avocat Giulio Loranzi.... Mià foumna 
a lè stàita si "n moment fa.. 

‘ — Ah coula sgnoura, a dis °1 Cavaier sempre 
verd coume l’erba d’ ii prà... 

— Mia foumna.... 

— E chiel?... 

— lL’avocat Loranzi.... 

‘— Me amis dé scola?.. 

— Chiel a sé sbaglia.... 

— li dijo che d' sì... dar 

— A sarà... Scuse, del rest, coule.., couma ch'a 
va, ch'a bouta me nom su so alog... scandalous. i, 


i, RIEN 
Vi depe VLCORRAE 

— Per carità ch'a parla pian. 

— Scandalous sisgnour, e mi l’ai già avù dii 
serii guai per chiel, me car sgnour.... 

— Ma : 

— Ch’a replica nen.... Couma ch’a;va!?... 

— Na combinassioun. 

— Che combinassioun a l’è un falso e ii darai 
querela. i 

Difatti per quanto sor Cavaier Anacleto Strabirba 
a pregheissa anloura e dopo, la: querela l’è vnna, 
l'è ynuie ’1 proces e a l’à dovù paghè vint mila 
lire d’ dani. 

Di più: la foumna vist che so omo a l'avija tro- 
cionala parei, a l’è comenssà a trocionelo d’co chiel, 

A Vè per lon che un dì Anacleto Strabirba, ’1 
botal d’ sing brinde, la cousa d’ tre chilo, vnisend 
a cà un di a l'è vist, deurvend l’us, soa foumna 
ch'a parlava an confidenssa, trop anssi, con n’amis. 

Sor Cavaier a l’ha tirà un sospir, s'è ricordasse 
dle s0e scapade e al post d’ fè na scena dramma- 
tica, a l’à torna sarà adasi l’us e a l’è seurtissne 
borbotand : 

— Ant’ él catechismo cristian a jè ‘aivorsi 
comandament coume coul: non foccare la donna 
altrui, ma a l'è nen la donna ch'as douvria scrivsse, 
«a l'è la placca.... N)» toccare la placa altrui, 


«e con la placa a 8’ intendija tutt!!! 


j Vo) VIE È 


Antant l’avocat Loranzi dop na scena vio-' 


lenta con s0a foumna..... (Pag. 29) 

Premio: UN ELEGANTE CALAMAIO 


Sciarade. 
12 

Vestì "n second la spousa al bras d’la mare . 
A camminava, bela coume ’n prus; 
Lé spous anvece al fianch d’so pover pare 
Fasia sent mila seugn, coul povr” ilus. 

RivA dédnans al sindich prope anssema 
L’àn dit el prim guardandse con amour, 
E amour pér coula gent a l'è ’n poema 
Pien d'ilusion e profumà con d' fiour 

Ah povra gent parei del fum, ch'a passa 
Dal me total ant’ l'aria protumà, 
L’amour as na sparis e dopo av lassa, 
O bravi spous, pì trist e desolà. 


Premio: UN NECESSAIRE DA LAVORO. 
| ga 

El me prim l’è auta auta 

L’à singh pian e des pogeui 

È1 me scond a l’è n'averbi 

E ’1 me tut al di d’ancheui 

Lo dovrouma pér teuirè 

Nostra mnestrà per disnè. 


i Premio: UN PARACQUA DI SETA. 


Premi da tirè a sort fra coui ch'a andvino tuti 
ii gieuch: N'abonament annuo al Birichin e a 
la Biblioteca Popòlar Piemònteisa pér l’an 1892. 

biblioteca: L'opolar Plemontsisa 14 


Importantissima pubblicazione 


in dialetto ‘piemontese | 
| TRITATA 


| Questa biblioteca uscirà ogni quindici giorni | 
in tovma d'opuscolo di pag. 32. Ciascun volu- |. 
metto conterrà novelle, poesie, romanzi; racconti, — 
dei migliori scrittori in vernacolo piemontese, Li 
e sarà posto in vendita a Cent. 10. iO 

I fanean d’ Carlo Ferracio — Le Canssòn dii 

| Socialista d’Alfonso Ferrero — Maria la Scia=" 
| vandera d’Arturo Fortese — Guglia d’ Fer rr 
C. B. Ferrero — .li porti d’ Po studi d’Alfonso: 
Abbuonamento ai primi 25 volumi TL. 2,50; spe= 
dire vaglia o cartolina-vaglia alla Direzione del | 
» & Giornale 'L Bikictn - Via Galliari, 7, Torino. 
(STA 


i 


A LINE 
v di \ | VOR Mr: 
VIBO VURGOP RIT, 


P 
KR 


